text: Fundet død i Kolding Å
  05 maj 2013 kl. 07.19
  I aftes kort før klokken 21 blev en mand fundet livløs i Kolding Å. Han lå i vandet ved Riberdyb.
  Politiet antager, at manden er faldet i åen ved et uheld. Forbipasserende så ham ligge i vandet med ansigtet nedad og ringede efter hjælp, men forsøg på genoplivning lykkedes ikke. Manden blev set ved åen tidligere på aftenen, og politiet siger, at der nok ikke er tale om nogen forbrydelse.
  Manden er identificeret. Han er omkring 60 år, og familien er underrettet.
  